Legepatruljer fra 857 skoler belønnes med eventyr - til Nordjylland.

857 danske skoler bruger legepatruljer. Og de gør et fantastisk stykke arbejde vurderer skolerne og organisationen bag projektet. Derfor belønnes eleverne, der deltager i projektet med et eventyr. De skal blandt andet til et legeevent på Nordjyllands Idrætsefterskole i Brønderslev den 7. maj. Det er Dansk Skoleidræt, Kræftens Bekæmpelse, Trygfonden og Danske Gymnastik- og idrætsforeninger, der står bag projektet. Det går ud på at uddanne elever fra de ældre klassetrin til legepatruljer. Her skal de fungere som forbilleder og inspirere de yngre elever til at lege mere. I Region Nordjylland er der i samtlige kommuner indført legepatruljer.